CELEX: 51994EC0520
Language: el
Date: 2007-01-31
Title: Πρόταση κανονισμου (ΕΚ) αριθ. …/… του Συμβουλιου της […] για τη θέσπιση διαδικασίας κοινοτικής διαχείρισης των ποσοτικών ποσοστώσεων (κωδικοποιημένη έκδοση)

EL

|[pic]                     |ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ                                                                               |

                                        Βρυξέλλες,
                                        COM (2005)

                                                                     Πρόταση

                                                     ΚΑΝΟΝΙΣΜΟΥ (ΕΚ) αριθ. …/… ΤΟΥ ΣΥΜΒΟΥΛΙΟΥ

                                                                     της […]

                                   για τη θέσπιση διαδικασίας κοινοτικής διαχείρισης των ποσοτικών ποσοστώσεων

                                                             (Κωδικοποιημένη έκδοση)

                                                                ΑΙΤΙΟΛΟΓΙΚΗ ΕΚΘΕΣΗ

1.    Στα πλαίσια της «Ευρώπης των πολιτών» η Επιτροπή αποδίδει ιδιαίτερη σημασία στην απλούστευση και τη σαφήνεια του κοινοτικού  δικαίου,  ώστε
       τούτο να καταστεί περισσότερο προσιτό και  κατανοητό  για  τον  πολίτη,  προσφέροντάς  του,  με  τον  τρόπο  αυτό,  νέες  δυνατότητες  και
       αναγνωρίζοντας τα συγκεκριμένα δικαιώματα που κάθε πολίτης είναι δυνατόν να απολαύει.

       Ο στόχος αυτός, όμως, δεν μπορεί να επιτευχθεί εφόσον εξακολουθούν να υφίστανται πολυάριθμες διατάξεις οι  οποίες,  έχοντας  επανειλημμένα
       τροποποιηθεί, συχνά δε κατ’ ουσιώδη τρόπο, βρίσκονται διασκορπισμένες,  τόσο  στην  αρχική  όσο  και  στις  μεταγενέστερες  τροποποιητικές
       πράξεις. Απαιτείται λοιπόν η διερεύνηση και σύγκριση μεγάλου αριθμού πράξεων για να προσδιορίζονται οι ισχύουσες διατάξεις.

       Ως εκ τούτου, η σαφήνεια και η διαφάνεια του κοινοτικού δικαίου εξαρτώνται επίσης από την κωδικοποίηση των τροποποιημένων πράξεων.

2.    Η Επιτροπή, με απόφαση της 1ης Απριλίου 1987[1], έδωσε εντολή στις υπηρεσίες της να προβαίνουν  σε  κωδικοποίηση  των  νομικών  πράξεων  το
       αργότερο μετά τη δέκατη τροποποίησή τους, τονίζοντας συγχρόνως ότι τούτο αποτελεί τον ελάχιστο κανόνα δεδομένου ότι, προς  διασφάλιση  της
       σαφούς και ορθής κατανόησης της κοινοτικής νομοθεσίας, οι διάφορες υπηρεσίες πρέπει να κωδικοποιούν με μεγαλύτερη συχνότητα τα κείμενα που
       εμπίπτουν στην αρμοδιότητά τους.

3.    Τα συμπεράσματα της προεδρίας του Ευρωπαϊκού Συμβουλίου του Εδιμβούργου (Δεκέμβριος 1992) επιβεβαίωσαν τις  επιτακτικές  αυτές  ανάγκες[2],
       τονίζοντας τη σημασία της κωδικοποίησης που παρέχει ασφάλεια δικαίου ως προς τον εφαρμοστέο νόμο σε ορισμένη  χρονική  στιγμή  όσον  αφορά
       συγκεκριμένο θέμα.

       Η κωδικοποίηση αυτή πρέπει να πραγματοποιείται με πλήρη τήρηση της κανονικής νομοθετικής διαδικασίας της Κοινότητας.

       Στο μέτρο που δεν μπορεί να γίνει καμία τροποποίηση επί της ουσίας των πράξεων που αποτελούν αντικείμενο της κωδικοποίησης,  το  Ευρωπαϊκό
       Κοινοβούλιο, το Συμβούλιο και η Επιτροπή συμφώνησαν, με τη διοργανική συμφωνία της 20ής Δεκεμβρίου 1994, ότι πρέπει να ακολουθείται ταχεία
       διαδικασία για την έγκριση των κωδικοποιούμενων πράξεων.

4.    Σκοπός της παρούσας πρότασης είναι η κωδικοποίηση του κανονισμού (EK) αριθ. 520/94 του Συμβουλίου της 7ης  Μαρτίου  1994,  για  τη  θέσπιση
       διαδικασίας κοινοτικής διαχείρισης των ποσοτικών ποσοστώσεων[3]. Ο νέος κανονισμός θα αντικαταστήσει τις διάφορες  πράξεις  που  αποτελούν
       αντικείμενο της κωδικοποίησης[4]. Η παρούσα πρόταση σέβεται πλήρως  την  ουσία  των  κωδικοποιούμενων  κειμένων  και  αρκείται  απλώς  στη
       συγκέντρωσή τους, επιφέροντας μόνο τις τυπικές τροποποιήσεις που απαιτούνται από την ίδια τη διαδικασία κωδικοποίησης.

5.    Η πρόταση κωδικοποίησης καταρτίσθηκε με βάση προηγούμενη ενοποίηση του  κειμένου,  σε  όλες  τις  επίσημες  γλώσσες,  του  κανονισμού  (EK)
       αριθ. 520/94 και των τροποποιητικών του πράξεων, που έγινε με το σύστημα πληροφορικής  της  Υπηρεσίας  Επισήμων  Εκδόσεων  των  Ευρωπαϊκών
       Κοινοτήτων. Στο μέτρο που τα άρθρα έλαβαν νέα αρίθμηση, η αντιστοιχία μεταξύ των παλαιών και των νέων αριθμών εμφαίνεται στον  πίνακα  του
       Παραρτήματος II του κωδικοποιημένου κανονισμού.

                                            ê 520/94

                                                                     Πρόταση

                                                     ΚΑΝΟΝΙΣΜΟΥ (ΕΚ) αριθ. …/… ΤΟΥ ΣΥΜΒΟΥΛΙΟΥ

                                                                     της […]

                                   για τη θέσπιση διαδικασίας κοινοτικής διαχείρισης των ποσοτικών ποσοστώσεων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής,

τη γνώμη του Ευρωπαϊκού Κοινοβουλίου[5],

τη γνώμη της Ευρωπαϊκής Οικονομικής και Κοινωνικής Επιτροπής[6],

                                            ê 

Εκτιμώντας τα εξής:

   1) Ο κανονισμός (EK) αριθ. 520/94 του Συμβουλίου της 7ης Μαρτίου 1994,  για  τη  θέσπιση  διαδικασίας  κοινοτικής  διαχείρισης  των  ποσοτικών
      ποσοστώσεων[7], έχει επανειλημμένα τροποποιηθεί[8]  κατά  τρόπο  ουσιαστικό.  Είναι,  ως  εκ  τούτου  σκόπιμη,  για  λόγους  σαφήνειας  και
      ορθολογισμού, η κωδικοποίηση του εν λόγω κανονισμού.

                                            ê 520/94 αιτιολογική σκέψη (2)

   2) Σύμφωνα με το άρθρο 14 της συνθήκης, η εσωτερική αγορά περιλαμβάνει, από την 1η Ιανουαρίου 1993, ένα χώρο χωρίς εσωτερικά σύνορα μέσα  στον
      οποίο εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων.

                                            ê 520/94 αιτιολογική σκέψη (3) (Προσαρμοσμένο)

   3) Είναι, συνεπώς, σκόπιμο να δημιουργηθεί ένα σύστημα διαχείρισης των ποσοτικών ποσοστώσεων που θα  ανταποκρίνεται  στο  στόχο  αυτό  και  θα
      στηρίζεται στην αρχή της ενιαίας κοινής εμπορικής πολιτικής, σύμφωνα με τους προσανατολισμούς που καθορίζει το  Δικαστήριο  των  Ευρωπαϊκών
      Κοινοτήτων.

                                            ê 520/94 αιτιολογική σκέψη (4)

   4) Θα πρέπει να προβλεφθεί η δυνατότητα επιλογής ανάμεσα σε πολλές μεθόδους κατανομής, η  οποία  θα  ασκείται  σε  συνάρτηση,  ιδίως,  με  την
      κατάσταση της κοινοτικής αγοράς, τη φύση των προϊόντων, τις  ιδιαιτερότητες  των  προμηθευτριών  χωρών  και  τις  διεθνείς  δεσμεύσεις  της
      Κοινότητας, ιδιαίτερα εκείνες που θέτουν την αρχή του να λαμβάνονται υπόψη τα παραδοσιακά ρεύματα συναλλαγών.

                                            ê 138/96 αιτιολογική σκέψη (3) (Προσαρμοσμένο)

   5) Απαιτείται ελαστικότητα κατά την ανακατανομή των ποσοτήτων που δεν έχουν κατανεμηθεί, χορηγηθεί ή χρησιμοποιηθεί. Ωστόσο, για να αποφευχθεί
      κάθε κίνδυνος υπερβολικής σώρευσης των εισαγωγών, πρέπει να εξετάζεται, σε κάθε περίπτωση, κατά πόσο πρέπει να γίνει αποκατανομή  και  μετά
      τη λήξη της ποσοστωτική περιόδου και να αποφασίζονται οι πιθανές σχετικές λεπτομέρειες, κυρίως η διάρκεια ισχύος των αδειών, ιδίως λόγω της
      φύσης των σχετικών προϊόντων και του στόχου των εν λόγω ποσοστώσεων.

                                            ê 520/94 αιτιολογική σκέψη (5)

   6) Η διαχείριση των ποσοστώσεων επί των εισαγωγών ή των εξαγωγών πρέπει να στηρίζεται σε ένα σύστημα αδειών που θα  παρέχονται  από  τα  κράτη
      μέλη σύμφωνα με ποσοτικά κριτήρια καθοριζόμενα σε κοινοτικό επίπεδο.

                                            ê 520/94 αιτιολογική σκέψη (6) (Προσαρμοσμένο)

   7) Η διαδικασία διαχείρισης που θα καθοριστεί Ö θα Õ πρέπει να εξασφαλίζει σε όλους τους αιτούντες ίσους όρους πρόσβασης στις ποσοστώσεις  και
      ότι τα έγγραφα που θα εκδίδονται Ö θα Õ μπορούν να χρησιμοποιούνται σε όλη την Κοινότητα.

                                            ê 138/96 αιτιολογική σκέψη (4)

   8) Για την καλύτερη ανακατανομή των μη χρησιμοποιηθεισών ποσοτήτων απαιτείται  αξιόπιστη  και  πλήρης  ενημέρωση  όσον  αφορά  την  πραγματική
      χρησιμοποίηση των χορηγουμένων αδειών εισαγωγής. Προς το σκοπό αυτό, είναι σκόπιμο να προβλεφθεί ότι όλες οι άδειες  εισαγωγής,  ανεξάρτητα
      από το αν έχουν χρησιμοποιηθεί, θα πρέπει να επιστρέφονται στις αρμόδιες εθνικές αρχές το αργότερο εντός  δέκα  εργάσιμων  ημερών  από  την
      ημερομηνία λήξης της ισχύος τους.

                                            ê 

   9) Τα μέτρα που είναι αναγκαία για την εφαρμογή του παρόντος κανονισμού θα πρέπει  να  θεσπισθούν  σύμφωνα  με  την  απόφαση  1999/468/ΕΚ  του
      Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[9].

                                            ê 520/94 αιτιολογική σκέψη (8)

  10) Οι διατάξεις του παρόντος κανονισμού και εκείνες σχετικά με την εφαρμογή του δεν πρέπει να θίγουν τους  κοινοτικούς  και  εθνικούς  κανόνες
      σχετικά με το επαγγελματικό απόρρητο.

                                            ê 520/94 αιτιολογική σκέψη (9)

  11) Ενδείκνυται να αποκλεισθούν από το επίπεδο εφαρμογής του παρόντος κανονισμού τα προϊόντα που απαριθμούνται στο παράρτημα  Ι  της  συνθήκης,
      καθώς και τα κλωστοϋφαντουργικά προϊόντα ή άλλα εφόσον υπάγονται σε ένα ειδικό κοινό καθεστώς εισαγωγής που προβλέπει ιδιαίτερες  διατάξεις
      όσον αφορά τη διαχείριση των ποσοστώσεων,

                                            ê 520/94

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

                                                                    ΚΕΦΑΛΑΙΟ Ι

                                                            ΓΕΝΙΚΕΣ ΑΡΧΕΣ ΔΙΑΧΕΙΡΙΣΗΣ

                                                                     Άρθρο 1

1. Ο παρών κανονισμός καθορίζει τους κανόνες σχετικά με τη διαχείριση  των  ποσοτικών  ποσοστώσεων  επί  των  εισαγωγών  ή  των  εξαγωγών  εφεξής
αποκαλούμενες «ποσοστώσεις», τις οποίες η Κοινότητα καθορίζει κατά τρόπο αυτόματο ή συμβατικό.

2. Ο παρών κανονισμός δεν εφαρμόζεται στα προϊόντα που απαριθμούνται στο παράρτημα Ι της συνθήκης, ούτε στα άλλα προϊόντα εφόσον  αυτά  υπάγονται
σε ειδικό κοινό καθεστώς εισαγωγής ή εξαγωγής που προβλέπει ιδιαίτερες διατάξεις όσον αφορά τη διαχείριση των ποσοστώσεων.

                                            ê 520/94 (Προσαρμοσμένο)

                                                                     Άρθρο 2

1. Οι ποσοστώσεις κατανέμονται μεταξύ των αιτούντων, το συντομότερο δυνατό μετά το άνοιγμά τους. Μπορεί να αποφασισθεί, σύμφωνα με τη  διαδικασία
που Ö αναφέρεται Õ στο άρθρο 22 παράγραφος 2, να κατανεμηθούν σε πολλά μερίδια.

                                            ê 520/94

2. Η διαχείριση των ποσοστώσεων μπορεί να πραγματοποιείται, ιδίως, κατ' εφαρμογή μιας από τις ακόλουθες  μεθόδους  ή  με  συνδυασμό  των  μεθόδων
αυτών:

α)    μέθοδος που βασίζεται στο να λαμβάνονται υπόψη τα παραδοσιακά ρεύματα συναλλαγών, σύμφωνα με τα άρθρα 6 έως 11·

β)    μέθοδος με βάση τη χρονολογική σειρά υποβολής των αιτήσεων (σύμφωνα με την αρχή «premier venu, premier servi»), σύμφωνα με το άρθρο 12·

γ)    μέθοδος κατανομής ανάλογα με τις ποσότητες που ζητήθηκαν κατά  την  υποβολή  των  αιτήσεων  (με  τη  λεγόμενη  διαδικασία  της  ταυτόχρονης
       εξέτασης), σύμφωνα με το άρθρο 13.

                                            ê 520/94 (Προσαρμοσμένο)

3. Η μέθοδος κατανομής που πρέπει να χρησιμοποιηθεί καθορίζεται σύμφωνα με τη διαδικασία που Ö αναφέρεται Õ στο άρθρο  22 παράγραφος 2.

4. Εάν διαπιστωθεί ότι καμία μέθοδος εξ αυτών που αναφέρονται στην παράγραφο 2 δεν είναι προσαρμοσμένη  στις  ειδικές  απαιτήσεις  μιας  ανοικτής
ποσόστωσης, η Επιτροπή καθιερώνει οποιαδήποτε άλλη κατάλληλη μέθοδο σύμφωνα με τη διαδικασία που Ö αναφέρεται Õ στο άρθρο  22 παράγραφος 2.

                                            ê 138/96 Άρθ. 1, σημ. 1

5. Οι ποσότητες που δεν έχουν κατανεμηθεί, χορηγηθεί ή χρησιμοποιηθεί ανακατανέμονται σύμφωνα με  το  άρθρο  14,  εντός  προθεσμίας  που  καθιστά
δυνατή τη χρησιμοποίησή τους πριν τη λήξη της ποσοστωτικής περιόδου.

                                            ê 138/96 Άρθ. 1, σημ. 1 (Προσαρμοσμένο)

Εφόσον διαπιστωθεί ότι ήταν αδύνατη η ανακατανομή των εν λόγω ποσοτήτων εντός της προθεσμίας αυτής, η  Επιτροπή  αποφασίζει  για  κάθε  περίπτωση
χωριστά, με τη διαδικασία που Ö αναφέρεται Õ στο άρθρο 22 παράγραφος 2,  για  την  ενδεχόμενη  ανακατανομή  τους  κατά  την  επόμενη  ποσοστωτική
περίοδο.

                                            ê 520/94

6. Πλην διαφορετικών διατάξεων που θεσπίζονται κατά τον καθορισμό της ποσόστωσης, η θέση  σε  ελεύθερη  κυκλοφορία  ή  η  εξαγωγή  προϊόντων  που
υπάγονται σε ποσόστωση, εξαρτάται από την προσκόμιση άδειας εισαγωγής ή εξαγωγής  που  εκδίδεται  από  τα  κράτη  μέλη  σύμφωνα  με  τον  παρόντα
κανονισμό.

7. Τα κράτη μέλη ορίζουν τις αρμόδιες διοικητικές αρχές για την εκτέλεση των μέτρων εφαρμογής με τα οποία τις  επιφορτίζει  ο  παρών  κανονισμός.
Ενημερώνουν σχετικά την Επιτροπή.

                                                                     Άρθρο 3

Η Επιτροπή δημοσιεύει στην Eπίσημη Εφημερίδα της Ευρωπαϊκής Ένωσης ανακοίνωση ανοίγματος των ποσοστώσεων, διευκρινίζοντας την επιλεγείσα για  την
κατανομή μέθοδο, τους όρους παραλαβής των αιτήσεων για άδειες, τις προθεσμίες για την υποβολή των αιτήσεων αυτών και τον  κατάλογο  των  αρμοδίων
εθνικών αρχών στις οποίες αυτές πρέπει να απευθύνονται.

                                                                     Άρθρο 4

1. Κάθε εισαγωγέας ή εξαγωγέας της Κοινότητας, ανεξάρτητα από τον τόπο εγκατάστασής του στην Κοινότητα, μπορεί να υποβάλει, για κάθε ποσόστωση  ή
για τα μερίδιά της, μία ενιαία αίτηση για άδεια στις αρμόδιες αρχές του κράτους μέλους  της  επιλογής  του,  διατυπωμένη  στην  ή  στις  επίσημες
γλώσσες αυτού του κράτους μέλους.

Στην περίπτωση ποσόστωσης που περιορίζεται σε μία ή περισσότερες περιφέρειες της Κοινότητας, αυτή η αίτηση υποβάλλεται στις αρμόδιες αρχές του  ή
των κρατών μελών της ή των εν λόγω περιφερειών.

                                            ê 520/94 (Προσαρμοσμένο)

2. Οι αιτήσεις για άδειες πρέπει να υποβάλλονται σύμφωνα με τις λεπτομέρειες που καθορίζονται με τη διαδικασία που Ö αναφέρεται Õ  στο  άρθρο  22
παράγραφος 2.

                                            ê 520/94

                                                                     Άρθρο 5

Η Επιτροπή φροντίζει ώστε, λαμβάνοντας υπόψη τη φύση του προϊόντος που αποτελεί το  αντικείμενο  της  ποσόστωσης,  οι  άδειες  που  πρόκειται  να
εκδοθούν να αφορούν μια σημαντική από οικονομική άποψη ποσότητα.

                                                                   ΚΕΦΑΛΑΙΟ II

                                              ΕΙΔΙΚΟΙ ΚΑΝΟΝΕΣ ΓΙΑ ΤΙΣ ΔΙΑΦΟΡΕΣ ΜΕΘΟΔΟΥΣ ΔΙΑΧΕΙΡΙΣΗΣ

                                                                     Τμήμα Α

                                 ΜΈΘΟΔΟΣ ΠΟΥ ΒΑΣΊΖΕΤΑΙ ΣΤΟ ΝΑ ΛΑΜΒΆΝΟΝΤΑΙ ΥΠΌΨΗ ΤΑ ΠΑΡΑΔΟΣΙΑΚΆ ΡΕΎΜΑΤΑ ΣΥΝΑΛΛΑΓΏΝ

                                                                     ΆΡΘΡΟ 6

1. Όταν οι ποσοστώσεις κατανέμονται λαμβάνοντας υπόψη  τα  παραδοσιακά  ρεύματα  συναλλαγών,  ένα  μέρος  της  ποσόστωσης  προορίζεται  για  τους
παραδοσιακούς εισαγωγείς ή εξαγωγείς, ενώ το υπόλοιπο για τους άλλους εισαγωγείς ή εξαγωγείς.

2. Θεωρούνται παραδοσιακοί εισαγωγείς ή εξαγωγείς αυτοί που μπορούν να  δικαιολογήσουν  ότι  πραγματοποίησαν  εισαγωγές  ή  εξαγωγές,  αντίστοιχα
προς/ή από την Κοινότητα, του ή των προϊόντων της ποσόστωσης, κατά τη διάρκεια προηγούμενης περιόδου, επονομαζόμενης περιόδου αναφοράς.

3. Η αναλογία που προορίζεται για τους παραδοσιακούς εισαγωγείς ή εξαγωγείς και η περίοδος αναφοράς, καθώς και η αναλογία που  αντιστοιχεί  στους
άλλους αιτούντες, καθορίζονται σύμφωνα με τη διαδικασία του άρθρου 22 παράγραφος 2.

                                            ê 520/94

4. Η κατανομή πραγαμτοποιείται σύμφωνα με τις αρχές που περιλαμβάνονται στα άρθρα 7 έως 11.

                                                                     Άρθρο 7

Οι παραδοσιακοί εισαγωγείς ή εξαγωγείς, για να συμμετάσχουν στην  παροχή  του  τμήματος  της  ποσόστωσης  που  προορίζεται  για  αυτούς,  και  ως
δικαιολογητικό των εισαγωγών ή εξαγωγών που έχουν πραγματοποιήσει κατά την περίοδο αναφοράς, συνοδεύουν την αίτηση αδείας τους:

     – με επικυρωμένο αντίγραφο του πρωτοτύπου της διασάφησης για θέση σε ελεύθερη κυκλοφορία ή για εξαγωγή που προορίζεται για τον  εισαγωγέα  ή
       τον εξαγωγέα, που έχει εκδοθεί στο όνομά τους ή, ανάλογα με την περίπτωση, στο όνομα του επιχειρηματία τη δραστηριότητα του  οποίου  έχουν
       αναλάβει,

                                            ê 520/94 (Προσαρμοσμένο)

     – με κάθε αντίστοιχο αποδεικτικό στοιχείο που εκδίδει η Επιτροπή σύμφωνα με τη διαδικασία που Ö αναφέρεται Õ στο άρθρο 22 παράγραφος 2.

                                            ê 520/94

                                                                     Άρθρο 8

Τα κράτη μέλη ανακοινώνουν στην Επιτροπή, εντός της προθεσμίας που  καθορίζεται  στην  ανακοίνωση  ανοίγματος  της  ποσόστωσης,  τις  πληροφορίες
σχετικά με τον αριθμό και το συνολικό όγκο των αιτήσεων  εισαγωγής  ή  εξαγωγής,  κατανεμημένο  μεταξύ  παραδοσιακών  και  άλλων  εισαγωγέων  και
εξαγωγέων, καθώς και τον όγκο των προηγούμενων εισαγωγών ή εξαγωγών που πραγματοποίησαν κατά την περίοδο αναφοράς οι αιτούντες.

                                                                     Άρθρο 9

Η Επιτροπή εξετάζει συγχρόνως τις πληροφορίες που ανακοίνωσαν τα κράτη μέλη και καθορίζει τα ποσοτικά κριτήρια σύμφωνα  με  τα  οποία  πρέπει  να
ικανοποιηθούν οι αιτήσεις των παραδοσιακών εισαγωγέων ή εξαγωγέων, ως εξής:

α)    όταν το σύνολο αυτών των αιτήσεων αφορά ποσότητα ίση ή κατώτερη από την ποσότητα  που  προορίζεται  για  τους  παραδοσιακούς  εισαγωγείς  ή
       εξαγωγείς, οι αιτήσεις αυτές ικανοποιούνται εξ ολοκλήρου, ·

β)    όταν το σύνολο αυτών των αιτήσεων αφορά ποσότητα  που  υπερβαίνει  την  ποσότητα  που  προορίζεται  για  τους  παραδοσιακούς  εισαγωγείς  ή
       εξαγωγείς, οι αιτήσεις αυτές ικανοποιούνται prorata του τμήματος του καθενός επί του συνόλου των εισαγωγών ή εξαγωγών αναφοράς, ·

γ)    στην περίπτωση που η εφαρμογή αυτού του ποσοτικού κριτηρίου θα οδηγούσε στη χορήγηση μεγαλύτερων ποσοτήτων από εκείνες  που  ζητούνται,  τα
       πλεονάσματα ανακατανέμονται σύμφωνα με τη διαδικασία που προβλέπεται στο άρθρο 14.

                                                                     Άρθρο 10

Η κατανομή του τμήματος της ποσόστωσης που αντιστοιχεί στους μη παραδοσιακούς εισαγωγείς ή εξαγωγείς πραγματοποιείται σύμφωνα με το άρθρο 12.

                                                                     Άρθρο 11

Στην περίπτωση που δεν υπάρχουν αιτήσεις που να προέρχονται από παραδοσιακούς εισαγωγείς ή εξαγωγείς, όλοι οι αιτούντες  εισαγωγείς  ή  εξαγωγείς
έχουν πρόσβαση στο σύνολο της ποσόστωσης ή του μεριδίου που λαμβάνεται υπόψη.

Στην περίπτωση αυτή, η κατανομή πραγματοποιείται σύμφωνα με τις λεπτομέρειες που προβλέπονται στο άρθρο 12.

                                                                     Τμήμα Β

                                            ΜΈΘΟΔΟΣ ΜΕ ΒΆΣΗ ΤΗ ΧΡΟΝΟΛΟΓΙΚΉ ΣΕΙΡΆ ΥΠΟΒΟΛΉΣ ΤΩΝ ΑΙΤΉΣΕΩΝ

                                            Ê 520/94 (ΠΡΟΣΑΡΜΟΣΜΈΝΟ)

                                                                     Άρθρο 12

1. Όταν η κατανομή της ποσόστωσης ή ενός μεριδίου πραγματοποιείται σύμφωνα με την αρχή «premier  venu,  premier  servi»,  η  Επιτροπή  καθορίζει,
σύμφωνα με τη διαδικασία που Ö αναφέρεται Õ στο άρθρο 22 παράγραφος 2, την ποσότητα που μπορεί να λάβει κάθε επιχειρηματίας έως  ότου  εξαντληθεί
η ποσόστωση.

                                            ê 520/94

Η ποσότητα αυτή, που είναι ίση για όλους, καθορίζεται λαμβάνοντας υπόψη την ανάγκη να χορηγούνται σημαντικές από οικονομική  άποψη  ποσότητες  σε
συνάρτηση με τη φύση του σχετικού προϊόντος.

2. Οι αιτήσεις αδείας ικανοποιούνται, μετά από έλεγχο από τις αρμόδιες αρχές  του  διαθέσιμου  κοινοτικού  υπολοίπου,  με  τη  χορήγηση  σε  κάθε
εισαγωγέα ή εξαγωγέα της προκαθορισθείσας σύμφωνα με την παράγραφο 1 ποσότητας.

                                            ê 520/94 (Προσαρμοσμένο)

3. Όταν ο δικαιούχος αδείας μπορεί να αποδείξει ότι πράγματι εισήγαγε ή εξήγαγε το σύνολο των προϊόντων για τα οποία του είχε χορηγηθεί  άδεια  ή
μέρος που καθορίζεται σύμφωνα με τη διαδικασία του άρθρου 22 παράγραφος 2, μπορεί να υποβάλει μία νέα αίτηση  αδείας.  Αυτή  του  χορηγείται  υπό
τους ίδους όρους όπως η προηγούμενη. Η ίδια διαδικασία Ö θα Õ μπορεί να επαναληφθεί έως ότου εξαντληθεί η ποσόστωση.

                                            ê 520/94

4. Η Επιτροπή, για να εγγυηθεί την ίση πρόσβαση για το σύνολο των αιτούντων, καθορίζει στην ανακοίνωση ανοίγματος της ποσόστωσης τις  ημέρες  και
τις ώρες πρόσβασης στο διαθέσιμο κοινοτικό υπόλοιπο.

                                                                     Τμήμα Γ

                                           ΜΈΘΟΔΟΣ ΚΑΤΑΝΟΜΉΣ ΑΝΆΛΟΓΑ ΜΕ ΤΙΣ ΠΟΣΌΤΗΤΕΣ ΠΟΥ ΈΧΟΥΝ ΖΗΤΗΘΕΊ

                                            Ê 520/94 (ΠΡΟΣΑΡΜΟΣΜΈΝΟ)

                                                                     Άρθρο 13

1. Όταν η κατανομή των ποσοστώσεων πραγματοποιείται ανάλογα με τις ποσότητες που έχουν ζητηθεί, οι αρμόδιες αρχές των κρατών  μελών  ανακοινώνουν
στην Επιτροπή, εντός των προθεσμιών και υπό τους όρους που καθορίζονται σύμφωνα με τη διαδικασία που Ö αναφέρεται Õ στο άρθρο  22  παράγραφος  2,
τις πληροφορίες σχετικά με τις αιτήσεις αδειών που έχουν λάβει.

                                            ê 520/94

Οι πληροφορίες αυτές αφορούν τον αριθμό των αιτούντων και τον συνολικό όγκο των ποσοτήτων που έχουν ζητηθεί.

2. Η Επιτροπή, εντός της προθεσμίας που καθορίζεται με τη διαδικασία του άρθρου 22 παράγραφος 2, εξετάζει ταυτοχρόνως τις πληροφορίες  που  έχουν
διαβιβαστεί από τις αρμόδιες αρχές των κρατών μελών και καθορίζει την ποσότητα της ποσόστωσης ή των μεριδίων της για την οποία οι εν  λόγω  αρχές
πρέπει να εκδώσουν τις άδειες εισαγωγής ή εξαγωγής.

3. Όταν το σύνολο των αιτήσεων για άδειες αφορά ποσότητα ίση ή κατώτερη των ποσοστώσεων, οι αιτήσεις ικανοποιούνται εξ ολοκλήρου.

4. Όταν οι αιτήσεις αφορούν την ποσότητα που υπερβαίνει τον όγκο της ποσόστωσης, ικανοποιούνται prorata των ποσοτήτων που έχουν ζητηθεί.

                                                                     Τμήμα Δ

                                                  ΑΡΧΉ ΚΑΤΑΝΟΜΉΣ ΤΩΝ ΠΟΣΟΤΉΤΩΝ ΠΡΟΣ ΑΝΑΚΑΤΑΝΟΜΉ

                                                                     ΆΡΘΡΟ 14

1. Οι ποσότητες προς ανακατονομή καθορίζονται από την Επιτροπή με βάση τις πληροφορίες που ανακοινώθηκαν από τα κράτη μέλη σύμφωνα  με  το  άρθρο
20.

2. Όταν η μέθοδος αρχικής κατανομής της ποσόστωσης είναι εκείνη που προβλέπεται στο άρθρο 12, οι ποσότητες προς  ανακατανομή  προστίθεται  αμέσως
από την Επιτροπή στις ποσότητες που ενδεχομένως είναι ακόμα διαθέσιμες, ή επιφέρουν ανασύσταση της  ποσόστωσης,  στην  περίπτωση  που  αυτή  έχει
εξαντληθεί.

                                            ê 520/94 (Προσαρμοσμένο)

3. Όταν η αρχική κατανομή πραγματοποιήθηκε με εφαρμογή μιας άλλης μεθόδου, οι ποσότητες προς ανακατανομή χορηγούνται  σύμφωνα  με  τη  διαδικασία
που Ö αναφέρεται Õ στο άρθρο 22 παράγραφος 2.

                                            ê 520/94

Στην περίπτωση αυτή, η Επιτροπή δημοσιεύει στην Eπίσημη Εφημερίδα της Ευρωπαϊκής Ένωσης ανακοίνωση συμπληρωματικού ανοίγματος ποσοστώσεων.

                                                                   ΚΕΦΑΛΑΙΟ III

                                               ΚΑΝΟΝΕΣ ΣΧΕΤΙΚΟΙ ΜΕ ΤΙΣ ΑΔΕΙΕΣ ΕΙΣΑΓΩΓΗΣ Ή ΕΞΑΓΩΓΗΣ

                                                                     Άρθρο 15

1. Στην περίπτωση της μεθόδου που προβλέπεται στο άρθρο 12, τα κράτη  μέλη  εκδίδουν  τις  άδειες,  αμελλητί,  μετά  από  έλεγχο  του  διαθέσιμου
κοινοτικού υπολοίπου.

                                            ê 520/94 (Προσαρμοσμένο)

2. Στις άλλες περιπτώσεις Ö ισχύουν τα παρακάτω Õ :

                                            ê 520/94

α)    η Επιτροπή ανακοινώνει στις αρμόδιες αρχές των κρατών μελών, εντός προθεσμίας που καθορίζεται με τη διαδικασία του άρθρου 22 παράγραφος  2,
       τις ποσότητες για τις οποίες αυτές εκδίδουν τις άδειες για τους διάφορους αιτούντες. Η Επιτροπή ενημερώνει σχετικά τα άλλα κράτη μέλη·

β)    οι αρμόδιες αρχές των κρατών μελών εκδίδουν τις άδειες εισαγωγής ή εξαγωγής εντός δέκα εργασίμων ημερών μετά την κοινοποίηση  της  απόφασης
       της Επιτροπής ή εντός των προθεσμιών που καθορίζονται από αυτήν·

                                            ê 520/94 (Προσαρμοσμένο)

γ)    οι αρχές ενημερώνουν την Επιτροπή για την έκδοση των αδειών εισαγωγής ή εξαγωγής.

                                                                     Άρθρο 16

Η έκδοση των αδειών μπορεί να εξαρτηθεί από την κατάθεση εγγύησης, σύμφωνα με τη διαδικασία που Ö αναφέρεται Õ στο άρθρο 22 παράγραφος 2.

                                            ê 520/94

                                                                     Άρθρο 17

1. Οι άδειες εισαγωγής ή εξαγωγής επιτρέπουν την εισαγωγή ή εξαγωγή των προϊόντων σε ποσόστωση και ισχύουν σε όλη την Κοινότητα,  ανεξάρτητα  από
τον τύπο εισαγωγής ή εξαγωγής που αναφέρεται από τους επιχειρηματίες στις αιτήσεις τους.

Στην περίπτωση ποσόστωσης που περιορίζεται σε μία ή περισσότερες περιφέρειες της Κοινότητας, οι άδειες εισαγωγής  ή  εξαγωγής  δεν  ισχύουν  παρά
μόνο στο ή στα κράτη μέλη της ή των εν λόγω περιφερειών.

                                            ê 520/94 (Προσαρμοσμένο)

2. Η διάρκεια ισχύος των αδειών εισαγωγής ή εξαγωγής που εκδίδονται από τις αρμόδιες αρχές των κρατών μελών είναι τέσσερις μήνες. Ωστόσο,  μπορεί
να καθοριστεί διαφορετική διάρκεια σύμφωνα με τη διαδικασία που Ö αναφέρεται Õ στο άρθρο  22 παράγραφος 2.

                                            ê 520/94

3. Οι δικαιούχοι αδειών εισαγωγής ή εξαγωγής μπορούν, κατόπιν αιτήσεώς τους, να λαμβάνουν αποσπάσματα από τις αρμόδιες αρχές του  κράτους  μέλους
οι οποίες έχουν εκδώσει τις άδειες.

Τα αποτελέσματα έχουν την ίδια νομική ισχύ με τις άδειες από τις οποίες εκδόθηκαν, εντός του ορίου της ποσότητας για την οποία  οι  άδειες  έχουν
εκδοθεί.

                                            ê 520/94 (Προσαρμοσμένο)

4. Οι αιτήσεις για άδειες εισαγωγής ή εξαγωγής, οι άδειες ή τα αποσπάσματά τους εκδίδονται σε έντυπα σύμφωνα με υπόδειγμα, τα χαρακτηριστικά  του
οποίου καθορίζονται με τη διαδικασία που Ö αναφέρεται Õ στο άρθρο  22 παράγραφος 2.

                                                                     Άρθρο 18

Με την επιφύλαξη ειδικών διατάξεων που μπορούν να θεσπιστούν σύμφωνα με τη διαδικασία που Ö αναφέρεται Õ στο άρθρο 22  παράγραφος  2,  οι  άδειες
εισαγωγής ή εξαγωγής ή τα αποσπάσματά τους δεν μπορούν να αποτελέσουν αντικείμενο δανείου ή μεταβίβασης,  επαχθώς  ή  χαριστικά,  εκ  μέρους  του
δικαιούχου για τον οποίο το έγγραφο έχει εκδοθεί ονομαστικά.

                                            ê 520/94

                                                                     Άρθρο 19

1. Οι άδειες εισαγωγής ή εξαγωγής καθώς και τα αποσπάσματά τους, πρέπει, εκτός από περίπτωση ανωτέρας βίας, να επιστρέφονται στις αρμόδιες  αρχές
του κράτους μέλους έκδοσης, το αργότερο σε δέκα εργάσιμες ημέρες μετά την ημερομηνία λήξης της ισχύος τους.

2. Εφόσον η έκδοση των αδειών εισαγωγής ή εξαγωγής προϋποθέτει την κατάθεση εγγύησης, αυτή εισπράττεται στην περίπτωση μη τήρησης της  προθεσμίας
που αναφέρεται στην παράγραφο 1, εκτός από περίπτωση ανωτέρας βίας.

                                                                     Άρθρο 20

Οι αρμόδιες αρχές των κρατών μελών ανακοινώνουν στην Επιτροπή, μόλις λάβουν γνώση και το αργότερο μέσα  σε  είκοσι  ημέρες  μετά  την  ημερομηνία
λήξης της ισχύος των αδειών, τις ποσότητες των ποσοστώσεων που έχουν χορηγηθεί και δεν έχουν χρησιμοποιηθεί, με σκοπό την  περαιτέρω  ανακατανομή
τους, σύμφωνα με το άρθρο 2 παράγραφος 5.

                                                                     Άρθρο 21

Οι αρμόδιες αρχές των κρατών μελών πληροφορούν την Επιτροπή, πριν από το τέλος κάθε μήνα, για  τις  ποσότητες  των  προϊόντων  που  υπάγονται  σε
ποσόστωση που έχουν εισαχθεί ή εξαχθεί κατά τη διάρκεια του προηγούμενου μήνα.

                                                                   ΚΕΦΑΛΑΙΟ IV

                                                                ΤΕΛΙΚΕΣ ΔΙΑΤΑΞΕΙΣ

                                            ê 806/2003 Άρθ. 2 και Παράρτημα II, σημ. 11

                                                                     Άρθρο 22

1. Η Επιτροπή επικουρείται από επιτροπή.

                                            ê 806/2003 Άρθ. 2 και Παράρτημα II, σημ. 11 (Προσαρμοσμένο)

2. Στις περιπτώσεις που γίνεται μνεία του παρόντος Ö εδαφίου Õ, εφαρμόζονται τα άρθρα 4 και 7 της απόφασης 1999/468/ΕΚ.

Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε ένα μήνα.

                                            ê 806/2003 Άρθ. 2 και Παράρτημα II, σημ. 11

3. Η επιτροπή θεσπίζει τον εσωτερικό κανονισμό της.

                                            ê 520/94

                                                                     Άρθρο 23

Οι λεπτομέρειες εφαρμογής του παρόντος κανονισμού θεσπίζονται από την Επιτροπή σύμφωνα με τη διαδικασία του άρθρου 22 παράγραφος 2. Οι  διατάξεις
αυτές καθορίζουν ιδίως την εφαρμογή των μεθόδων κατανομής, τις πληροφορίες που πρέπει να ανακοινώνονται από τις αρμόδιες αρχές των  κρατών  μελών
και τα μέτρα που προορίζονται να εξασφαλίσουν την τήρηση του παρόντος κανονισμού.

                                                                     Άρθρο 24

1. Οι πληροφορίες που το Συμβούλιο, η Επιτροπή ή τα κράτη μέλη λαμβάνουν κατ' εφαρμογή του παρόντος κανονισμού  δεν  μπορούν  να  χρησιμοποιηθούν
παρά μόνο για το σκοπό για τον οποίο έχουν ζητηθεί.

2. Το Συμβούλιο, η Επιτροπή και τα κράτη μέλη, καθώς και οι υπάλληλοί τους, δεν διαδίδουν τις πληροφορίες  για  τις  οποίες  έχουν  λάβει  αίτηση
εμπιστευτικού χαρακτήρα, κατάλληλα αιτιολογημένη, πλην ρητής εξουσιοδότησης του μέρους που τις έχει παράσχει.

3. Το παρόν άρθρο δεν αντιτίθεται στη διάδοση, από τις κοινοτικές αρχές, γενικών πληροφοριών, και ιδίως των λόγων στους  οποίους  στηρίζονται  οι
αποφάσεις που λαμβάνονται δυνάμει του παρόντος κανονισμού, ούτε στη διάδοση αποδεικτικών στοιχείων στα οποία  οι  κοινοτικές  αρχές  στηρίζονται,
στο μέτρο του αναγκαίου, για την αιτιολόγηση των επιχειρημάτων κατά τη διάρκεια δικαστικών  διαδικασιών.  Παρόμοια  διάδοση  πρέπει  να  λαμβάνει
υπόψη το έννομο συμφέρον των ενδιαφερόμενων μερών να μην αποκαλύπτεται το επιχειρηματικό τους απόρρητο.

                                            ê 520/94 (Προσαρμοσμένο)

                                                                     Άρθρο 26

Τα κράτη μέλη και η Επιτροπή ανακοινώνουν αμοιβαία τα απαραίτητα στοιχεία  και  συνεργάζονται  για  την  εφαρμογή  του  παρόντος  κανονισμού.  Οι
λεπτομέρειες της ανακοίνωσης και της διάδοσης των στοιχείων αυτών θεσπίζονται, εφόσον χρειαστεί, σύμφωνα με τη διαδικασία που Ö αναφέρεται Õ  στο
άρθρο 22 παράγραφος 2.

                                            ê 

                                                                     Άρθρο 26

Ο κανονισμός (ΕΚ) αριθ. 520/94 καταργείται.

Οι αναφορές στον καταργούμενο κανονισμό θεωρούνται ότι γίνονται στον παρόντα κανονισμό και διαβάζονται σύμφωνα με  τον  πίνακα  αντιστοιχίας  που
εμφαίνεται στο Παράρτημα ΙΙ.

                                            ê 520/94 (Προσαρμοσμένο)

                                                                     Άρθρο 27

Ο παρών κανονισμός αρχίζει να ισχύει την Ö εικοστή Õ ημέρα Ö μετά Õ τη δημοσίευσή του στην Eπίσημη Εφημερίδα των της Ευρωπαϊκής Ένωσης.

                                            ê 520/94

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, […]

      Για το Συμβούλιο
      Ο Πρόεδρος
      […]

                                            é

                                                                   ΠΑΡΑΡΤΗΜΑ Ι

                                           Καταργούμενος κανονισμός με τις διαδοχικές τροποποιήσεις του

|Κανονισμός (ΕΚ) αριθ. 520/94 του Συμβουλίου                                    |                                                   |
|(ΕΕ L 66 της 10.3.1994, σ. 1)                                                  |                                                   |
|Κανονισμός (ΕΚ) αριθ. 138/96 του Συμβουλίου                                     |                                                  |
|(ΕΕ L 21 της 27.1.1996, σ. 6)                                                   |                                                  |
|Κανονισμός (ΕΚ) αριθ. 806/2003 του Συμβουλίου                                   |Μόνο το σημείο 11 του παραρτήματος ΙΙ             |
|(ΕΕ L 122 της 16.5.2003, σ. 1)                                                  |                                                  |

                                                                  _____________

                                                                   ΠΑΡΑΡΤΗΜΑ ΙΙ

                                                               Πίνακας αντιστοιχίας

|Κανονισμός (ΕΚ) αριθ. 520/94                                        |Παρών κανονισμός                                                    |
|Άρθρα 1 έως 5                                                       |Άρθρα 1 έως 5                                                       |
|Άρθρο 6 παράγραφος 1, 2 και 3                                       |Άρθρο 6 παράγραφος 1, 2 και 3                                       |
|Άρθρο 6 παράγραφος 4                                                |-                                                                   |
|Άρθρο 6 παράγραφος 5                                                |Άρθρο 6 παράγραφος 4                                                |
|Άρθρα 7 και 8                                                       |Άρθρα 7 και 8                                                       |
|Άρθρο 9, αρχική πρόταση                                             |Άρθρο 9, αρχική πρόταση                                             |
|Άρθρο 9, πρώτη, δεύτερη και τρίτη περίπτωση                         |Άρθρο 9 στοιχείο α), β) και γ)                                      |
|Άρθρα 10 έως 14                                                     |Άρθρα 10 έως 14                                                     |
|Άρθρο 15 παράγραφος 1                                               |Άρθρο 15 παράγραφος 1                                               |
|Άρθρο 15 παράγραφος 2, αρχική πρόταση                               |Άρθρο 15 παράγραφος 2, αρχική πρόταση                               |
|Άρθρο 15 παράγραφος 2, πρώτη, δεύτερη και τρίτη περίπτωση           |Άρθρο 15 παράγραφος 2 στοιχείο α), β) και γ)                        |
|Άρθρα 16 έως 21                                                     |Άρθρα 16 έως 21                                                     |
|Άρθρο 22 παράγραφος 1                                               |Άρθρο 22 παράγραφος 1                                               |
|Άρθρο 22 παράγραφος 2                                               |Άρθρο 22 παράγραφος 3                                               |
|Άρθρο 23 πρώτο εδάφιο                                               |Άρθρο 22 παράγραφος 2 πρώτο εδάφιο                                  |
|Άρθρο 23 δεύτερο εδάφιο                                             |Άρθρο 22 παράγραφος 2 δεύτερο εδάφιο                                |
|Άρθρο 24                                                            |Άρθρο 23                                                            |
|Άρθρο 25                                                            |Άρθρο 24                                                            |
|Άρθρο 26                                                            |Άρθρο 25                                                            |
|Άρθρο 27                                                            |-                                                                   |
|-                                                                   |Άρθρο 26                                                            |
|Άρθρο 28                                                            |Άρθρο 27                                                            |
|-                                                                   |Παράρτημα Ι                                                         |
|-                                                                   |Παράρτημα ΙΙ                                                        |

                                                                  _____________

                                                             -----------------------
[1]   COM(87) 868 PV.
[2]   Βλ. Παράρτημα 3 του Τμήματος Α των εν λόγω συμπερασμάτων.
[3]   Πραγματοποιήθηκε σύμφωνα με την ανακοίνωση της Επιτροπής στο  Ευρωπαϊκό  Κοινοβούλιο  και  στο  Συμβούλιο  -  Κωδικοποίηση  του  κοινοτικού
      κεκτημένου, COM(2001) 645 τελικό.
[4]   Βλ. Παράρτημα Ι της παρούσας πρότασης.
[5]   ΕΕ C
[6]   ΕΕ C
[7]   ΕΕ L 66 της 10.3.1994, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
[8]   Βλ. Παράρτημα Ι.
[9]   ΕΕ L 184 της 17.7.1999, σ. 23.